<classify> PATRICIA KIMELEMETA MAHAKAMA ya Hakimu Mkazi Kisutu, imewapandishakizimbani watu wanne na kusomewa mashtaka manne yakiwamo ya uhujumu uchumi nautakatishaji wa zaidi ya Sh milioni 83. Washtakiwa hao ambao ni wakazi wa Dar es Salaam niOmary Guya 27, Godlisten Sammast 33, Froliana Kagisa 27 na Justine Bukuku28. Wakili wa Serikali, Grolia Mwenda, aliwasomeamashtaka yao mbele ya Hakimu Mkazi, Maila Kasonde na kudai kuwa kati ya Machi naAprili 6, mwaka huu jijini Dar es Salaam, walikula njama ya kutenda kosa lawizi. Alidai kuwa katika tarehe hizo eneo la yadi iitwayoUganda iliyopo Bandari ya Dar es Salaam, waliiba gari aina ya Toyota VXR-V8yenye thamani ya Sh 404,769,692 mali ya Kampuni ya Toyota Tanzania. Alidai washtakiwa hao wanadaiwa kuwa kati ya Aprili11 na 12, mwaka huu wakiwa na nia ya kudanganya walijipatia Sh milioni 83kutoka kwa Godfrey Kundi, wakidai kwamba wamiliki wa gari hilo huku wakijua sikweli. Wanadaiwa kuwa katika maeneo tofauti jijini Dar esSalaam, walitakatisha gari hilo kwa kuliuza Sh miolini 83 huku wakijua garihilo limetokana na kosa la wizi. Baada ya kusomewa mashtaka hayo, Wakili Mwenda,alidai upelelezi wa kesi hiyo bado haujakamilika na kuiomba mahakama kupangatarehe nyingine kwa ajili ya kutajwa. Hata hivyo, Hakimu Kasonde, aliwaeleza washtakiwahao kuwa kesi inayowakabili ni ya uhujumu uchumi na hawaruhusiwi kujibuchochote hadi mahakama hiyo itakapopata kibali kutoka kwa Mkurugenzi waMashtaka DPP. Alidai moja ya shtaka linalowakabili ni lautakatishaji fedha ambalo halina dhamana, hivyo washtakiwa wote watabakirumande hadi Mei 17, mwaka huu itakapotajwa tena.  <topic>: kitaifa 